stanford-oval/wikipedia huggingface dataset:
יחידה 81
הערות שוליים

↑  בן כספית,'"`UNIQ--nowiki-00000000-QINU`"'‏סודי ביותר: מפקד מערך המבצעים המיוחדים של צה"ל בראיון ראשון, באתר מעריב אונליין, 4 בפברואר 2017
1 2  היחידה הטכנולוגית של אמ"ן - אות הערכה מטעם הרמטכ"ל, באתר הגבורה
↑  אור הלר,'"`UNIQ--nowiki-00000006-QINU`"'‏קרב נגד קורונה: צה"ל נכנס לכוננות שיא, באתר "IsraelDefense‏", 19 במרץ 2020
1 2  
שגיאות פרמטריות בתבנית:אתר צה"ל 
סוג לא תואם [ 3 ]  מערכת אתר צה"ל,'"`UNIQ--nowiki-00000008-QINU`"'הפרויקטים המיוחדים של יחידה 81 למאבק בקורונה, באתר צה"ל, 19 במרץ 2020.
↑  דוד סימנטוב, שי הרשקוביץ, "אמ"ן יוצא לאור - העשור הראשון לאגף המודיעין בצה"ל", הוצאת משרד הביטחון, 2011, עמ' 109
1 2  שלמה תירוש, "היי-טק בחאקי - הטכנולוגיה בשירות המודיעין", בספר: עמוס גלבוע ואפרים לפיד (עורכים): מלאכת מחשבת - 60 שנות מודיעין ישראלי - מבט מבפנים, ידיעות ספרים, 2008, עמ' 165
1 2 3  אמיר בוחבוט‏, "יש לנו אפס תקלות": היחידה הסודית נחשפת לראשונה, באתר וואלה, 14 באפריל 2014
↑  איתי בלומנטל,'"`UNIQ--nowiki-0000000E-QINU`"'צל"ש לסיירת מטכ"ל: "יצירתיות, תבונה ותעוזה", באתר ynet, 16 בנובמבר 2016
↑  '"`UNIQ--nowiki-00000012-QINU`"' נחום ברנע,'"`UNIQ--nowiki-00000013-QINU`"'יש מכונות הנשמה, באתר "ידיעות אחרונות", 16 באפריל 2020
↑  עופר דרורי, מבצע בסוריה – דצמבר 1962, באתר הגבורה
↑  דן מרגלית ורונן ברגמן‏, בלעדי לוואלה!: השחיתויות במערך הסודי ביותר של צה"ל, באתר וואלה, 4 במרץ 2011 - פרק ראשון מתוך "הבור"
↑  בית המשפט המחוזי בתל אביב - יפו בשבתו כבית-משפט לעניינים מנהליים עמ"נ 14849-12-17
↑  אל"מ י','"`UNIQ--nowiki-00000019-QINU`"'מדע בדיוני בשירות צה"ל, באתר כלכליסט, 13 בפברואר 2012
↑  מאיר אורבך,'"`UNIQ--nowiki-0000001C-QINU`"'סגן מפקד 8200 ומפקד 81 מקימים יחד סטארט־אפ שלא עוסק בסייבר, באתר כלכליסט, 18 באוקטובר 2021
Guts

Guts (בעברית: "אומץ"/"קרביים") הוא אלבום האולפן השני של הזמרת-יוצרת האמריקאית אוליביה רודריגו. הוא יצא לאור ב-8 בספטמבר 2023. היא יצאה לסיבוב ההופעות "Guts World Tour" בחודש פברואר 2024 על מנת לקדם את האלבום.
גרסת הדלוקס של האלבום, Guts (spilled), יצאה לאור ב-22 במרץ 2024.
קידום

הסינגל הראשון מהאלבום נקרא "Vampire". רודריגו חשפה את עטיפתו של הסינגל ב-13 ביוני, הכוללת תמונת פרופיל שלה עם תחבושות בצבע לבנדר על צווארה. "Vampire" יצא ב-30 ביוני. כדי לחגוג את צאת הסינגל, רודריגו פרסמה מם בסטורי שלה באינסטגרם שהציג סצנה מ"דמדומים", והחליפה את הדיאלוג שבסצנה בהתייחסויות לסינגל החדש שלה. הסינגל הגיע היישר אל המקום הראשון במצעד בילבורד הוט 100.
ב-31 ביולי, רודריגו שיתפה סרטון טיזר לשמות השירים באלבום. בסרטון אפשר לראות את אוליביה, פורקת ארגזים ומשחקת עם חפצים בחדר שינה, כולל מקלדת אלקטרונית ומכונת כתיבה וינטג'. הסרטון מכיל מילים וביטויים נסתרים שהמעריצים הסיקו שהם שמות שירים באלבום. יום לאחר מכן, רודריגו חשפה בטיזר נוסף את רשימת השירים הרשמית של האלבום. בטיזר, רודריגו מקלידה את שמות השירים באמצעות מכונת כתיבה, בליווי קטע בן שניות אחדות של אחד השירים שטרם שוחררו.
ב-7 באוגוסט רודריגו הכריזה על הסינגל הבא שלה, "Bad Idea Right?", באמצעות פוסט באינסטגרם ומייל למעריצים. העטיפה של הסינגל כוללת תמונה מטושטשת של רודריגו מצטלמת מאחורי קיר זכוכית, כששם השיר כתוב מול פניה בשפתון אדום. רודריגו תיארה את השיר כ"די שונה" מהסינגל הקודם שלה, "Vampire", והזכירה שהוא מראה צד נוסף של האלבום שלה "Guts" שהוא "קצת יותר כיפי ושובב". רודריגו הוציאה את הסינגל ב-11 באוגוסט, בליווי קליפ בהשתתפות חברותיה.
האלבום הופיע ברשימת "17 האלבומים המצופים ביותר של סתיו 2023" של מגזין טיים.
עם צאת האלבום, רודריגו שיתפה פעולה עם אמריקן אקספרס וספוטיפיי כדי ליצור חנות פופ-אפ לזמן מוגבל ברובע מיטפיקינג במנהטן כדי לקדם את האלבום. האירוע התחיל במסיבת האזנה לאלבום למוזמנים בלבד עם רודריגו עצמה ואחריו אירוע ציבורי הפתוח במהלך כל סוף השבוע של השקת האלבום. הפופ-אפ הציג סחורה של האלבום במהדורה מוגבלת, פריטים בחינם, מארזי מתנה ופינות צילום. ב-9 באוקטובר 2023, רודריגו ערכה מופע ספונטני ואינטימי בתיאטרון מלון אייס במרכז לוס אנג'לס למחזיקי כרטיס אמריקן אקספרס. כל הכספים ממכירת הכרטיסים של הערב נתרמו לעמותה החדשה של רודריגו, "Fund 4 Good", התומכת בנשים ונערות ברחבי העולם. השותף של רודריגו לכתיבת והפקת האלבום, דן ניגרו, הצטרף אליה לבמה, והם חלקו סיפורים על השירים מהאלבום.
הרכב

האלבום מתואר כאלבום פופ רוק, עם אלמנטים של אימו, גל חדש, שוגייז וראפ רוק, ומשלב פופ-פאנק משנות האלפיים המוקדמות עם אלמנטים של פולק ואינדי.
רודריגו עבדה עם המפיק דן ניגרו, שגם הפיק את אלבום הבכורה שלה, Sour. האלבום מורכב מ-12 רצועות, ללא שיתופי פעולה כלל. רודריגו כתבה את כל 16 השירים באלבום יחד עם ניגרו. רודריגו ציינו כי הרצועות האהובות עליה הן "All American Bitch",‏ "Lacy" ו-"Teenage Dream". השיר האחרון שהוקלט עבור האלבום הוא "Love is Embarrasing". האלבום כולל מגוון רצועות, מבלדות פסנתר ועד שירי רוק קצביים.
האלבום הוא באורך כולל של 39 דקות. כמה מעריצים ברשת מתחו ביקורת על אורכו של האלבום, בהתחשב בכך שהוא קצר ודומה למיני-אלבום.
האלבום נפתח בשיר "All-American Bitch", הכולל שילוב של גיטרה אקוסטית ומרכיבי רוק עוצמתיים. היא גם הזכירה את קריאת "The White Album" מאת ג'ואן דידיון ומציאת השראה לשיר בספר.
השיר "Making the Bed" מעביר תחושות של התפכחות מהתהילה והקושי למצוא חברים אמיתיים. בפזמון של השיר, רודריגו שרה על תחושת העייפות שבהיותה האדם שהיא הפכה להיות ואיך היא מרחיקה את מי שמכיר אותה הכי טוב. המילים משקפות את אתגרי ההצלחה בתעשיית המוזיקה, שבה אנשים עשויים להרגיש שהם מכירים אותה, אבל לא באותה רמה כמו החברים והמשפחה הקרובים שלה. רודריגו הסבירה שהיא כתבה את השיר הזה כשהייתה בת 19 וחוותה את הפיתויים שבתעשיית הבידורי בפעם הראשונה, על כל ההיבטים המרגשים אך גם הבודדים שלה. היא הזכירה שלהצליח ולהיות מודע לשירים גולמיים ואינטימיים גרמו לה להרגיש שאנשים מכירים אותה אבל לא באותו אופן כמו האנשים הקרובים לה. בראיון תיארה רודריגו את "Making the Bed" כשיר הכי "קשה" לכתיבה באלבום ובעל קונספט מעניין שלא דיברה עליו מעולם. מילות השיר חושפות תחושה של סערה פנימית ורצון לאותנטיות בעולם של שטחיות.
לאלבום יש חמש רצועות נסתרות: "Obsessed", שיר רוק שעוסק במשיכה לא בריאה למערכת היחסים הקודמת של בן זוג רומנטי, "Scared of My Guitar", שיר וידוי שבו רודריגו מבטאת את הפחד שלה מהגיטרה שלה, שנראה שהיא מכירה אותה טוב מדי, "Stranger", שיר אקוסטי שבו רודריגו שרה על האקס שלה ומוצאת ביטחון עצמי, "Girl I've Always Been", שיר בעל השפעות קאנטרי שבו רודריגו מצהירה על זהותה ו-"So American"', שיר אהבה, הראשון שרודריגו פרסמה שמדבר על הזוגיות של עם השחקן הבריטי לואי פרטרידג'. רודריגו רמזה שרצועות הבונוס הללו יהיו זמינות בסופו של דבר בשירותי סטרימינג.
ביקורות > רשימות ודירוגים

| ארגון | רשימה | דירוג | מקור |
| --- | --- | --- | --- |
| ווג | האלבומים הטובים ביותר של 2023 (עד כה) | – |  |
| רולינג סטון | 100 האלבומים הטובים ביותר לשנת 2023 | 5 |  |
| Stereogum | 50 האלבומים הטובים ביותר של 2023 | 2 |  |
| בילבורד | 50 האלבומים הטובים ביותר של 2023: רשימת הצוות | 1 |  |
| NME | האלבומים הטובים ביותר של 2023 | 2 |  |
| הגרדיאן | 50 האלבומים הטובים ביותר של 2023 | 10 |  |
הפצה

מעריצים יכולים להזמין מראש גרסאות פיזיות שונות של האלבום, כולל בפורמט תקליטור, קלטת שמע, תקליט ומארז תקליטורים במהדורה מוגבלת. לפי הספירה לאחור הרשמית של ספוטיפיי, האלבום יצא לאור בחצות לפי השעון מקומי ביום שישי, ב-8 בספטמבר 2023. בארצות הברית, האלבום יצא לאור בו זמנית, עם והופץ בחצות בחוף המזרחי וב-21:00 בחוף המערבי ב-7 בספטמבר. עם צאתו, האלבום היה זמין בגרסאותיו הפיזיות בכ-13 גרסאות ויניל שונות (כולל מהדורה חתומה), שני מארזי תקליטורי דלוקס המכילים ויניל וסחורה ממותגת, ארבע מהדורות תקליטור (כולל גרסה חתומה), שתי מארזי תקליטורי דלוקס המכילות תקליטור וסחורה ממותגת, וקלטת שמע.
לאלבום קיימות עוד ארבעה רצועות נוספות, שנכללו בגרסאות הויניל השונות של האלבום כרצועה נסתרת. גרסאות התקליט הללו זמינות בארבעה צבעים שונים: אדום, לבן, כחול וסגול. לכל צבע של התקליט יש רצועה נסתרת אחרת שמתנגנת אחרי הרצועה האחרונה של האלבום הסטנדרטי. רודריגו רמזה על ארבעת רצועות הבונוס הללו בסרטון פרומו שפורסם בערוץ היוטיוב שלה לפני יציאת האלבום. הרצועות הנסתרות הללו אינן זמינות בשירותי הסטרימינג; קניית התקליט היא הדרך הרשמית היחידה להאזין להם. כמה קטעים מהרצועות האלה שותפו ברשתות החברתיות על ידי אנשים שרכשו את התקליט, אבל הם לרוב קצרים בגלל בעיות בזכויות יוצרים. הרצועות הללו יצאו כמיני-אלבום ויניל בגודל 12 אינץ'. המיני-אלבום יוצר במפעל Third Man Pressing של ג'ק וייט בדטרויט, מה שהוסיף למשמעות שלו. רודריגו הביעה את התרגשותה מכך שהשירים שלה יהיו בויניל של Third Man Records. המיני-אלבום, שנקרא Guts: The Secret Tracks, יצא לאור ב-24 בנובמבר 2023, שהוא גם תאריך הבלאק פריידיי. האלבום מוגבל ל-7,500 עותקים.
רודריגו הוציאה את מהדורת הדלוקס של האלבום ב-22 במרץ 2024 שכללה חמישה שירים נוספים: "Obsessed,"‏ "Girl I've Always Been,"‏ "Scared of My Guitar,"‏ "Stranger," ו-"So American."
הצלחה מסחרית

עם צאתו, האלבום הגיע היישר אל המקום הראשון במצעד האלבומים הבריטי, והיה לאלבום השני של רודריגו שמגיע להישג זה. לפי המצעדים הרשמיים, הוא האלבום הנמכר ביותר והמושמע ביותר בפלטפורמות הסטרימינג של השבוע כאחד, כשהוא צבר 60,300 יחידות שקולה לאלבום ועלה על שאר האלבומים בעשירייה הפותחת של המצעד גם יחד. Guts טוען לשבוע הפותח הרביעי בגודלו לאלבום ב-2023 עד כה, מאחורי Broken by Desire to Be Heavenly Sent של לואיס קפלדי, - של אד שירן ו-Speak Now (Taylor's Version) של טיילור סוויפט.
האלבום גם הגיע היישר אל המקום הראשון במצעד בילבורד 200 של ה-23 בספטמבר 2023, והיה לאלבומה השני של רודריגו שהמגיע להישג זה, לאחר Sour שיצא בשנת 2021. האלבום צבר 302,000 יחידות שקולות לאלבום בארצות הברית (מתוכן 150,000 עותקים פיזיים), כשמתוכן נמכרו 94,000 עותקי ויניל - הנתכון השביעי הגבוה ביותר מאז שנת 1991, בשבוע הראשון לצאתו. זהו השבוע הרביעי מבחינת היקף מכירות אלבום לשנת 2023, והנתון הטוב ביותר של רודריגו אי פעם מבחינת מכירות אלבומים. בכך, רודריגו היא הזמרת הראשונה ששני אלבומיה הראשונים הגיעו היישר אל צמרת המצעד מזה תשע שנים, כשאריאנה גרנדה הייתה הזמרת האחרונה שהגיעה להישג זה עם האלבומים Yours Truly שיצא בשנת 2013 והאלבום My Everything שיצא שנה לאחר מכן.
האלבום הגיע למקום הראשון במספר מצעדי בילבורד, כולל מצעד האלבומים האלטרנטיביים. מצעד זה משלב מכירות ונתוני סטרימינג כדי לעקוב אחר האלבומים האלטרנטיביים הנמכרים ביותר באמריקה. Guts זכה להופעת הבכורה הרביעית בגודלה אי פעם במצעד האלבומים האלטרנטיביים מאז שהחל לשלב סטרימינג כחלק מהמתודולוגיה שלו. הופעת הבכורה הגדולה ביותר במצעד שייכת ל-Folklore של טיילור סוויפט, שהושק עם 846,000 עותקים באוגוסט 2020. בילי אייליש החזיקה בעבר בשיא הבכורה הגדולה ביותר במצעד עם אלבום הבכורה שלה When We All Fall Asleep, Where Do We Go? שפתח עם 313,000 עותקים באפריל 2019.
עם צאת גרסת הדלוקס של האלבום, Guts עבר ממקום 18 למקום השני במצעד "בילבורד 200", וחווה עלייה משמעותית בצריכה הכוללת, עלייה של 155% בהשוואה לתקופת המעקב הקודמת.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של ARIA | 20 בנובמבר 2024 | האמן הבינלאומי הטוב ביותר | מועמדות |  |
מיקומי שיא

|   ‏‏‏  מצעדים (2023)> מדינה |   ‏‏‏  מצעדים (2023)> מצעד |   ‏‏‏  מצעדים (2023)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  אוסטרליה | מצעד אלבומי הויניל | 1 |
|  איסלנד | הפלייליסט | 3 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 1 |
|  ארגנטינה | מצעד האלבומים הארגנטינאי | 4 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 1 |
|  ארצות הברית | מצעד אלבומי הסטרימינג | 11 |
|  ארצות הברית | מצעד אלבומי הרוק & האלטרנטיביים | 1 |
|  ארצות הברית | מצעד אלבומי ה-Tastemaker | 1 |
|  ארצות הברית | מצעד אלבומי הוויניל | 1 |
|  ארצות הברית | מצעד האלבומים האלטרנטיביים | 1 |
|  גרמניה | GfK – טופ 100 | 1 |
|  דנמרק | היטליסטן | 3 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 6 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 4 |
|  יוון | IFPI Greece | 9 |
|  יפן | אוריקון | 29 |
|  יפן | מצעד האלבומים הדיגיטליים | 34 |
|  יפן | מצעד האלבומים המשולבים | 30 |
|  ליטא | AGATA | 2 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 3 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 2 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 1 |
|  צ'כיה | ČNS IFPI | 2 |
|  צרפת | SNEP | 5 |
|  קנדה | מצעד האלבומים הקנדי | 1 |
|  קרואטיה | מצעד האלבומים הבינלאומיים | 3 |
|  שוודיה | סוורייטופליסטן | 1 |
|  שווייץ | המצעד השווייצרי | 2 |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 39 |
|  אוסטרליה | מצעד האלבומים האוסטרלי | 18 |
|  ארצות הברית | בילבורד 200 | 52 |
|  ארצות הברית | מצעד האלבומים המסחריים | 17 |
|  ארצות הברית | מצעד האלבומים העכשוויים | 13 |
|  ארצות הברית | מצעד אלבומי ה-Tastemakers | 17 |
|  ארצות הברית | מצעד אלבומי הויניל | 11 |
|  ארצות הברית | מצעד אלבומי הרוק והאלטרנטיבי | 11 |
|  ארצות הברית | מצעד האלבומים האלטרנטיביים | 5 |
|  גרמניה | GfK – טופ 100 | 57 |
|  הולנד | מצעד 100 האלבומים ההולנדיים | 24 |
|  הממלכה המאוחדת | מצעד האלבומים הבריטי | 15 |
|  ולוניה | אולטראטופ 40 | 104 |
|  ניו זילנד | המצעד הניו זילנדי הרשמי | 22 |
|  פלנדריה | אולטראטופ 50 | 26 |
|  צרפת | SNEP | 144 |
|  שווייץ | המצעד השווייצרי | 74 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 9 |
|  ארצות הברית | בילבורד 200 | 12 |
|  ארצות הברית | מצעד אלבומי הסטרימינג | 14 |
|  ארצות הברית | מצעד האלבומים המסחריים | 11 |
|  ארצות הברית | מצעד האלבומים האלטרנטיביים | 3 |
|  צרפת | SNEP | 95 |
|  שוודיה | סוורייטופליסטן | 88 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | זהב | 25,000 |
| ברזיל (Pro-Música Brasil) | פלטינה | 40,000 |
| ברזיל (Pro-Música Brasil) | פלטינה | 40,000 |
| דנמרק (IFPI Denmark) | זהב | 10,000 |
| הממלכה המאוחדת (BPI) | פלטינה | 300,000 |
| ניו זילנד (Recorded Music NZ) | פלטינה | 15,000 |
| ספרד (PROMUSICAE) | זהב | 20,000 |
| פולין (ZPAV) | פלטינה | 20,000 |
| קנדה (Music Canada) | פלטינה | 80,000 |
סיכום
| בכל העולם | — | 585,000 |
ביאורים

↑  ניתן למהדורה המחודשת Guts (Spilled)
המדריך לרצח לילדות טובות (ספר)

| --- | --- |

 מידע כללי
 מאת:  הולי ג'קסון 
 שפת המקור:  אנגלית 
 סוגה:  רומן 
 הוצאה
 תאריך הוצאה:  2 במאי 2019 
 
המדריך לרצח לילדות טובות (באנגלית: A Good Girl's Guide to Murder) הוא רומן ביכורים מסתורי למבוגרים צעירים מאת הסופרת הולי ג'קסון. הרומן הוא הראשון בסדרה של שלושה רומנים ונובלה אחת: המדריך לרצח לילדות טובות (2019); ילדה טובה, דם רע (2020); As Good As Dead (2021); ו-Kill Joy (2022).
העלילה עוקבת אחר חקירה שבוצעה על ידי חובבת פשע אמיתי בת ה-17 פיפה "פיפ" פיץ-אמובי, תלמידת תיכון בעיירה הבדיונית ליטל קילטון, בקינגהאמשייר (או פיירוויו, קונטיקט בגרסה האמריקאית). פיפ מתכננת לחקור מקרה רצח והתאבדות בן חמש שנים של התלמידה הפופולרית אנדריאה "אנדי" בל והתאבדותו של ה"רוצח" שלה סליל "סאל" סינג במסווה של פרויקט בית ספרי. מטרותיה הן לזכות את סאל, שהיא משוכנעת שהואשם אישום שווא ברצח אנדי בל, ולחשוף את העבריין האמיתי, שפיפ מאמינה שהוא עדיין חופשי.
הספר הראשון עובד לסדרת טלוויזיה "המדריך לרצח לילדות טובות" בכיכובה של אמה מאיירס. הסדרה עלתה בערוץ BBC Three ב-1 ביולי 2024.
תקציר עלילה

לפני חמש שנים, מקרה רצח-התאבדות טראגי הרעיד את העיירה הקטנה קילטון כאשר תלמידת בית ספר אנדי בל נרצחה באכזריות והחבר שלה, סאל סינג, הואשם ברצח שלאחריו כביכול נטל את חייו. אבל פיפה בת ה-17, משוכנעת שהרוצח האמיתי עדיין בחוץ. היא מתיידדת עם אחיו הצעיר של סאל ראווי ופותחת בחקירה במסווה של פרויקט בית ספרי. החקירה מציבה את פיפ בסכנת חיים אך היא עדיין ממשיכה.
פרסים

הספר נבחר לאחד הספרים הטובים ביותר של 2020 על ידי בארנס ונובל וקיבל את השבחים הבאים:
ספרי האודיו המדהימים של איגוד הספריות האמריקאי למבוגרים (2021)
מועמד לפרס Goodreads Choice לספרות לצעירים (2020)
רשימה קצרה של פרס YA Book (2020)
זוכה השנה של פרסי הספרים הבריטיים (2020)
ספרי המשך ופריקוול > ילדה טובה, דם רע (2020) - תורגם לעברית

הרומן ממשיך מהמקום שבו הסתיים הספר הראשון, כאשר פיפה "פיפ" פיץ-אמובי הוכתרה כבלשית חובבת באינטרנט לאחר שיצרה פודקאסט בשם "המדריך לרצח לילדות טובות" המבוסס על האירועים שהתרחשו ברומן הקודם. עם זאת, פיפ הבטיחה לעצמה שהיא לעולם לא תיקח עוד תיק לאחר שכמעט נהרגה ואיבדה את הכלב האהוב שלה בארני. אבל כשחברה, קונור ריינולדס, מגיע אליה, ומבקש ממנה לחקור לאן נעלם אחיו הנעדר, ג'יימי ריינולדס היא מרגישה כי הוא נחטף. פיפ מסרבת לחקור בעצמה ומבקשת מקונור לשתף פעולה עם המשטרה באומרה שהיא תדבר עם הבלש הוקינס. אבל מאחר שהמשטרה לא נוקטת פעולה כלשהי היא מחליטה שהיא תחקור מקרה אחד אחרון עבור קונור.
פיפ מתחילה לחפור בעבר ובהווה של ג'יימי, עורכת ראיונות ומחברת רמזים. כשהיא מתקרבת לאמת, היא מבינה שהמקרה של ג'יימי קשור לרשת פלילית אפלה ומסוכנת המעורבת בפעילויות לא חוקיות כמו סחר בסמים וסחר בבני אדם. לא רק זה, אלא שזה נראה כאילו מישהו תמיד צעד אחד לפניה ומנסה למנוע ממנה לחשוף את האמת.
כשהיא מעמיקה בחקירה, פיפ מוצאת את עצמה על הכוונת של רוצח חסר רחמים, שנראה כי הוא מכיר כל צעד שלה, ויעשה הכל כדי שהאמת לא תתגלה. הסכנה היא אמיתית, וחייה של פיפ בסכנה כשהיא דוהרת נגד הזמן כדי למצוא את ג'יימי ולעצור את הפעילות הפלילית.
הספר היה ברשימה הקצרה לפרס YA Book לשנת 2021.
ספרי המשך ופריקוול > As Good As Dead (2021) - טרם תורגם לעברית

בעקבות האירועים של "ילדה טובה דם רע" פיפ נותרה בטראומה נפשית ולא מסוגלת לישון בלילה. חייה נמצאים בשפל של כל הזמנים, הדברים מקבלים תפנית לרעה כשהיא הופכת למטרה של סטוקר אנונימי בלתי נלאה. הוא שולח לה הודעות קבועות, שואל אותה את אותה שאלה " מי יחפש אותך כשאת זו שתעלמי?" בהתחלה, פיפ מנסה להתעלם מהאיומים, בתקווה שזה רק טרול אינטרנטי, אבל כאשר ההודעות הופכות תכופות יותר ונוכחות הסטוקר מתקרבת יותר ויותר לביתה, היא מתחילה להבין שהסכנה היא אמיתית, קרובה ובלתי נמנעת. למרות הפצרותיה הנואשות, המשטרה מסרבת לקחת אותה ברצינות, ומשאירה את פיפ להתמודד לבד עם הסטוקר.
כעת כאשר היא בעלת ניסיון בפתרון רציחות וחשיפת האמת, פיפ מתחילה לחפור עמוק יותר לתוך התעלומה. היא משתמשת במשאבים ובאנשי קשר, מראיינת אנשים ועוקבת אחר לידיים, אבל ככל שהיא מתקדמת, כך היא מבינה שהסטוקר הוא מישהי שקשורה באופן הדוק למקרי העבר שחקרה ויש לה שאיפות נקמה נגדה. נראה שהסטוקר יודע עליה הכל, כל מהלך, כל מחשבה, וכשפיפ מוצאת את עצמה תחת מעקב כל הזמן, היא מתחילה להרגיש שאין לאן לברוח.
ככל שהחקירה מתקדמת, פיפ מגלה שהסטוקר הוא רוצח סדרתי מסוכן שפעיל כבר שנים, ומכוון לנשים צעירות ומבריקות כמוה. הרוצח נראה כל הזמן צעד אחד קדימה, ונותן לפיפ הרגשה שתמיד צופים בה ושאין לאן לברוח. ההימור גבוה מתמיד, והיא מבינה שהפעם, היא לא רק מנסה לפתור מקרה - היא מנסה להציל את עצמה מלהפוך לקורבן הבא של הרוצח.
ספרי המשך ופריקוול > Kill Joy (2021) - טרם תורגם לעברית

"Kill Joy" היא נובלה מקדימה המתרחשת זמן קצר לפני הספר הראשון בסדרה. הספר עוקב אחר האירועים המתרחשים במסיבת יום ההולדת של חבר, אשר מיועדת להיות אירוע תעלומת רצח בנושא שנות ה-20. בהתחלה, פיפ לא מתרגשת מהרעיון של חקירת רצח מדומה, ומעדיפה להישאר בבית ולעבוד על פרויקט בית הספר שלה לשנת הלימודים הקרובה, אבל היא מחליטה להשתתף למען חבריה.
ככל שהלילה נמשך, פיפ מוצאת את עצמה נשאבת לחקירה סביב מקרה הרצח הבדיוני של רג'ינלד רמי. תוך שימוש באינטלקט החד שלה ובעין החדה לפרטים כדי לחבר את הרמזים, היא נקלעת עד מהרה למשחק הזה של תככים והונאה ומוצאת את עצמה נהיית יותר ויותר מושקעת בתיק, נחושה להיות זו שתפצח אותו ותחשוף את האמת.
כשהלילה מגיע לסיומו, פיפ נשארת עם ההבנה שהיא לא מסוגלת לעמוד בפני כוחו של הלא נודע, ושאולי המשחק הזה הוא לא רק משחק, אלא הקדמה לחקירה גדולה וחשובה יותר בחיים האמיתיים. היא מחליטה לחקור התאבדות-רצח טראגית מקומית ידועה לשמצה שאולי תצליח לפתור.
עיבוד טלוויזיוני

בספטמבר 2022, נחשף ש-BBC Three הזמינה עיבוד טלוויזיוני לספר מ־Moonage Pictures עם עיבוד טלוויזיוני של פופי קוגן. ביוני 2023, ג'קסון חשפה שהפקת הסדרה החלה, והכריזה שאמה מאיירס וזאין איקבאל לוהקו לתפקידים הראשיים של פיפ וראווי. הסדרה בשם "המדריך לרצח לילדות טובות" כוללת שישה פרקים וזמינה לצפייה בנטפליקס.
הערות שוליים

1 2  "הוא ילד מקסים. אבל בהתחשב בראיות, אני לא רואה איך ייתכן שלא עשה את זה", באתר ynet, 28 ביוני 2023
↑  "The Best Books of 2020". Barnes & Noble (באנגלית). ארכיון מ-2020-11-05. נבדק ב-2021-09-16.
↑  "2021 Amazing Audiobooks for Young Adults". Young Adult Library Services Association (YALSA) (באנגלית). 2021-01-04. ארכיון מ-2021-01-04. נבדק ב-2021-09-15.
↑  "A Good Girl's Guide to Murder (A Good Girl's Guide to Murder, #1)". Goodreads. נבדק ב-2021-09-15.
1 2  '"`UNIQ--templatestyles-00000008-QINU`"'"YA Book Prize 2021 Winner". Waterstone's. ארכיון מ-2020-04-26. נבדק ב-2021-09-15.
↑  "The British Book Awards 2021 Winners". Waterstone's. ארכיון מ-2019-07-23. נבדק ב-2021-09-15.
↑  Goldbart, Max (5 בספטמבר 2022). "'The Pursuit of Love' Producer Moonage Pictures To Adapt New York Times Bestseller 'A Good Girl's Guide To Murder' For BBC Three". Deadline. נבדק ב-5 בספטמבר 2022. {{cite journal}}:  (עזרה)
מרמורש (חבל ארץ)

| --- | --- |
סמל מרמורש

 מדינה / טריטוריה:  רומניה, אוקראינה
 קואורדינטות:  47°57′N 23°39′E﻿ / ﻿47.95°N 23.65°E﻿ / 47.95; 23.65 
 http://www.prefecturamaramures.ro/
  מפת מיקום  מפה מפורטת  חבל מרמורש  he tabBackground:;tabBorder:#aaa;defaultTab:0;
 
חבל מרמורש בסריקה הטופוגרפית היוזפינית, 1785-1782
מרמורש (ברומנית: Maramureș – מבטאים "מאראמורש", בהונגרית: Máramaros, מבטאים "מארומארוש", באוקראינית: Мармарощина – מבטאים "מארמארושצ'ינה", בלטינית: מרמטיה או מרמציה Marmatia) הוא חבל ארץ גאוגרפי, היסטורי ותרבותי בצפון רומניה ובדרום-מערב אוקראינה.
מרמורש כולל את בקעת מרמורש, בחלק העילי של עמק הנהר הטיסה-Tisa וההרים המקיפים אותו. ההרים הם: הרי אואש, הרי גוטאי, הרי ציבלש והרי רודנה ממערב ומדרום, והרי מרמורש ממזרח ומצפון, שהם חלק מהרי הקרפטים. חבל הארץ משתרע בין קווי הרוחב '47°33 צפוני ו-'48°02 צפוני ובין המרידיאנים '23°15 מזרחי ו-'25°03 מזרחי. אורך החבל בין חוסט למעבר פריסלופ הוא כ-150 ק"מ ורוחבו בציר צפון-דרום הוא עד 80 ק"מ. החלק הדרומי של חבל המרמורש שייך כיום לרומניה והוא מהווה את צפון מזרח המחוז הרומני מרמורש, בעוד שהחלק הצפוני, נמצא במזרח חבל זקרפטיה או טרנסקרפטיה של אוקראינה וכולל את הנפות חוסט, ראחיב וטיאצ'יב.
גאוגרפיה

חבל מרמורש הוא אחת הבקעות הרחבות ביותר ברכס הקרפטים, ומשתרע על שטח של 9,716 קמ"ר בצפון הקרפטים המזרחיים בין הרי אואש, גוטאי, ציבלש, רודנה, הרי מרמורש והקרפטים המיוערים. הוא ממוקם בחלק הצפון-מזרחי של הרי הקרפטים. שלוחה הררית באגן העילי של נהר טיסה, הנקראת פופ-איוואנו (פסגת פופ-איוואנו היא 1937 מ') מחלקת אותו לשני חלקים: החלק הדרומי השייך לרומניה, ששטחו 3,568 קמ"ר והחלק הצפוני השייך לאוקראינה ששטחו 6,148 קמ"ר.
גאוגרפיה > המים

בחלק הדרומי הנהרות והנחלים הנשפכים אל נהר הטיסה הם וישאו (Vișeu), רונישוארה (Ronișoara), איזה (Iza), קוסאו (Cosău), מרה (Mara) וספינצה (Săpânța). צפונית יותר, אחרי התמזגות טיסה הלבנה עם טיסה השחורה, נשפכים אל הטיסה  הנהרות והנחלים קוסאוץ (Cosăuț) או קוסיבקה, ספורצ'ה או שופורקה, אפשיצה, טאראש או ארסווה, טאלאברז'אבה, טאלאבור או טרבליה, ריקה או ואליה ניאוגולי וברז'אבה או בורזאבה.
גאוגרפיה > תבליטי הנוף > ההרים

גובה ההרים המקיפים את החבל עולים על 2,000 מ': פסגת פייטרוסול רודניי (Pietrosul Rodnei) בהרי רודנה – 2,303 מ', פסגת הוברלה – 2,061 מ' במסיב ההר השחור (Muntele Negru או Chornohora) ובקו הרוחב הזה מעל 1,500 מ' גובה מתחילים מרעות אלפינים. רוב ההרים באזור הם מכוסי יערות של עצים שונים: אלון, אשור אירופי ואשוחית נורווגית. העץ הנמצא בשפע הטביע את חותמו על כל האזור, החל מהבנייה המסורתית של הבתים והכנסיות ועד לשערים המפורסמים וכלי המשק.
מעברי ההרים המחברים בין אזורים שכנים הם בגובה רב ובעבר היו בקושי נגישים. אל חבל מולדובה: המעבר פריסלופ (Prislop) – בגובה 1,414 מ'; אל נסאוד – המעבר בדיאלול שטפניציי (גבעת שטפניצה Dealul Ștefăniței) – המעבר קטרף (Șetref) בגובה 817 מ', אל לפוש וקאווניק – המעברים נטדה (Neteda) ורוטונדה (Rotunda) או קאווניק (Cavnic) בגובה כ-1,080 מ' ; אל באיה מארה – המעבר פינטיה (Pintea) בגובה 987 מ' (בעבר היו עוברים דרך המעבר גוטאי Gutâi בגובה 1,109 מ'; אל חבל אואש - המעבר פרגאו (Fărgău) או הוטה (Huta) בגובה 587 מ' ;אל הצפון – מעבר יבלוניצה או פרסין (Frasini) או יאסיניה (Iasinia) – בגובה 931 מ'. הכניסה מעמק הטיסה, על יד העיר חוסט, הייתה מוגנת היטב על ידי מבצר חוסט שנבנה על גבעה השולטת בכניסה לגיא.
הבידוד היחסי של חבל מרמורש המוקף בהרים, סייע להגנתו מפני אויבים, ולשימור שיטות ארגון המנהל המקומי למשך מאות שנים, וכן לשימור אורח החיים המסורתי והתרבות של החיים הכפריים.
גאוגרפיה > תחבורה

בשנים 1948–1949 בימי השלטון הקומוניסטי הסטליניסטי הושלמה במאמץ לאומי רב בהשתתפות נוער מתנדב ("החולצות הכחולות") מסילת הברזל סאלווה-וישאו המחברת את המרמורש לטרנסילבניה. בנייתה הפכה הכרחית אחרי שהחיבור דרך עמק הטיסה נאבד בעקבות סיפוח צפון מרמורש קודם לצ'כוסלובקיה (בשנת 1918) ומאוחר יותר לאוקראינה הסובייטית, חלק מברית המועצות (ב-1944). אורכה של מסילת הברזל הוא 63 ק"מ עם 8 ויאדוקטים ו-5 מנהרות. המנהרה הגדולה ביותר היא "דיאלול שטפניציי וסצ'ל" מתחת למעבר שטרף, ואורכה הוא 2400 מ'.